Diari Oficial de la Generalitat Valenciana


Sumari del DOGV 6968, del 19-02-2013 (2013/1455)

Informació pública de l'informe de sostenibilitat ambiental i de la versió preliminar del pla general.
------------------------------------------------------------------------------------------------------

### Dades del document

Número de DOGV
:   6968

Data del DOGV
:   19-02-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/1455


Data del document
:   04-02-2013

Organisme emissor
:   Ajuntament d'Aielo de Malferit

Tipus de document
:   Anunci

Descriptors 

:   * Aielo de Malferit
    * pla d'urbanisme
    * administració local

Informació pública de l'informe de sostenibilitat ambiental i de la versió preliminar del pla general. [2013/1455]  
El Ple de la corporació, en sessió celebrada el 31 de gener de 2013, va adoptar els acords següents:  
Primer. Aprovar inicialment l'informe de sostenibilitat ambiental i la versió preliminar del Pla General d'Aielo de Malferit i iniciar la fase de consulta i informació pública, de conformitat amb el que establix l'article 10.1 de la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
  
Segon. Sotmetre a consulta i informació pública, per un termini de 45 dies hàbils, per mitjà d'inserció d'un anunci en un diari de premsa d'àmplia difusió a la localitat i en el Diari Oficial de la Comunitat Valenciana, l'informe de sostenibilitat ambiental i la versió preliminar del Pla General d'Aielo de Malferit, als efectes que les administracions públiques afectades i el públic interessat puga examinar-lo i formular les observacions i els suggeriments que consideren oportuns, de conformitat amb el que establixen els articles 10 i 11 de la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
El termini de consulta i informació pública començarà a comptar a partir de l'endemà de la publicació del corresponent anunci en el DOCV. La documentació esmentada podrà consultar-se en les oficines municipals de l'Ajuntament d'Aielo de Malferit, situat en la plaça del Palau, número 4, 46314, en horari d'atenció al públic, de 10.30 a 14.30 hores. Els tècnics municipals estaran presents en l'Ajuntament, durant el període d'exposició pública, els dijous de 10.30 a 14.30 hores, per a explicar i aclarir els dubtes que es puguen plantejar.  
  
També estarà la documentació a disposició dels interessats en la pàgina web de l'Ajuntament d'Aielo de Malferit .  
Els suggeriments i les observacions podran dirigir-se al Registre General de l'Ajuntament.  
Tercer. De conformitat amb el que establix l'esmentada Llei 9/2006, s'entendrà per públic interessat tota persona física o jurídica en la qual concórrega qualsevol de les circumstàncies previstes en l'article 31 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com qualsevol persona jurídica sense ànim de lucre que complisca els requisits següents:  
1. Que tinga com a fins acreditats en els seus estatuts, entre altres, la protecció del medi ambient en general o la d'algun dels seus elements en particular, i que tals fins puguen resultar afectats pel pla o programa que es tracte.  
2. Que porte almenys dos anys legalment constituïda i exercisca de mode actiu les activitats necessàries per a aconseguir els fins previstos en els seus estatuts.   
Les entitats locals consultades podran incorporar un pronunciament exprés sobre la sostenibilitat del pla o programa.  
  
Aielo de Malferit, 4 de febrer de 2013.- L'alcalde: José Luis Juan Pinter.